**UTEMELJITEV PREDLOGOV**

**ZA 27. REDNO SKUPŠČINO DELNIČARJEV DRUŽBE**

**SKUPINA PRVA d.d.**

**Utemeljitev 1. točke (Otvoritev skupščine, ugotovitev sklepčnosti in izvolitev organov skupščine) – sklep št. 1.1. in 1.2.**

Za izvedbo redne letne skupščine je potrebno imenovati organe skupščine. Uprava je pristojna in odgovorna predlagati skupščini izvolitev organov skupščine ter zagotoviti prisotnost notarja.

Predlagatelja sklepa sta uprava in nadzorni svet.

**Utemeljitev:**

* **2. točke (Obravnava letnega poročila družbe za poslovno leto 2023, poročila nadzornega sveta o rezultatu preveritve revidiranega letnega poročila družbe za poslovno leto 2023 in seznanitev s prejemki članov vodenja in nadzora v letu 2023) – sklep št. 2.1. in 2.2.**
* **3. točke (Predlog delitve dobička za leto 2023) – sklep št. 3.1., 3.2., 3.3., 3.4., in 3.5.**
* **4. točke (Razrešnica upravi in nadzornemu svetu) – sklep št. 4**

Skladno s prvim odstavkom 282. člena ZGD-1 mora nadzorni svet preveriti sestavljeno letno poročilo in predlog za uporabo bilančnega dobička, ki ju predloži uprava. Na podlagi tretjega odstavka 282. člena ZGD-1 mora uprava skupščini predložiti letno poročilo in poročilo nadzornega sveta. Letno poročilo in poročilo nadzornega sveta sta razvidna iz priloge.

Skladno s 294.b členom ZGD-1 mora uprava predloži skupščini poročilo o prejemkih na enak način kot letno poročilo. Skupščina ima pravico do posvetovalnega glasovanja o poročilu o prejemkih za zadnje poslovno leto. Družba v naslednjem poročilu o prejemkih pojasni, kako se je glasovanje skupščine upoštevalo.

V skladu z 294. členom ZGD-1 skupščina odloča o uporabi bilančnega dobička hkrati z odločanjem o podelitvi razrešnice članom uprave in nadzornega sveta. Zakon določa, da je razpravo o razrešitvi potrebno povezati z razpravo o uporabi bilančnega dobička, pri čemer mora uprava skupščini zaradi odločanja predložiti tudi letno poročilo in poročilo nadzornega sveta o rezultatih preveritve letnega poročila.

Predlagatelja sklepov sta uprava in nadzorni svet.

**Utemeljitev 5. točke (Imenovanje novih članov nadzornega sveta) – sklep št. 5.1., 5.2. in 5.3.**

Glede na to da 16.6.2024 poteče mandat trenutnim članom nadzornega sveta se pod to točko dnevnega reda predlaga izvolitev novih članov nadzornega sveta v nov mandat. Družba predlaga skupščini družbe, da se v nadzorni svet kot predstavniki delničarjev imenujejo Matej Akrapovič, Miha Kranjc, Tinkara Godec in Nicholas Andrew Lindsay Stuart.

Podatki o predlaganih članih nadzornega sveta:

**NICHOLAS ANDREW LINDSAY STUART** je zasebni investitor s stalnim prebivališčem v Veliki Britaniji po izobrazbi pa je BA (Hons) Economics and Government. G. Stuart se že več kot 30 let ukvarja z investiranjem v zasebne družbe v naši regiji (vzhodno in zahodno od Slovenije), kljub temu pa je njegova naložba v SKUPINO PRVO, d.d. prva investicija v Sloveniji. Poleg investiranja v zasebne družbe se g. Stuart ukvarja tudi s svetovanjem vodilnim mednarodnim finančnim institucijam s sedežem v Veliki Britaniji, na področju »private equity«. Od leta 1983 dalje je zasebni investitor. Delal je za naslednje družbe: CINVEN, Prudential Venture Managers in JP Morgan Partners kjer je bil v funkciji »Senior Partner« zadolžen za vodenje poslovanja v Evropi. Trenutno upravlja z razpršenim portfeljem, ki investira v različne panoge po celi Evropi. Nicholas Andrew Lindsay Stuart funkcijo člana nadzornega sveta SKUPINA PRVA d.d. opravlja od leta 2016 dalje.

**TINKARA GODEC** je pridobila naziv diplomirane sociologinje na Fakulteti za družbene vede v Ljubljani. Od 1.5.2015 dalje je opravljala funkcijo direktorice poslovne enote DEOS d.o.o., PE Center starejših Trnovo, od leta 2020 dalje pa opravlja funkcijo direktorice družbe DEOS d.o.o., od tega od 01.03.2023 dalje funkcijo glavne direktorice družbe DEOS d.o.o. Pred tem je v navedeni družbi opravljala tudi funkcijo članice nadzornega sveta. Poleg tega trenutno zaseda vodstveno funkcijo direktorice v družbah AZ DEOS d.o.o., DEJ Skladi d.o.o. in DEOS R d.o.o. ter funkcijo prokurista v družbah MN, d.o.o., Zavod AS so.p. ter AZ Nepremičnine, d.o.o. V letih od 2019 do 2021 je bila članica upravnega odbora PRVE osebne zavarovalnice, d.d. Od Leta 2021 pa opravlja funkcijo članice nadzornega sveta in revizijske komisije PRVE pokojninske družbe, d.d.

**MATEJ AKRAPOVIĆ** je diplomiral na Ekonomski fakulteti Univerze v Ljubljani, podiplomski študij pa nato zaključil na University of Nottingham (VB) z opravljenim MSc. In Economics and Financial Economics. Po petih letih v kontrolingu podjetja Droga Kolinska je od leta 2011 zaposlen v podjetju Akrapovič, najprej kot direktor kontrolinga, od leta 2012 pa kot finančni direktor. Matej Akrapović funkcijo člana nadzornega sveta SKUPINA PRVA d.d. opravlja od leta 2017 dalje.

**MIHA KRANJC** je leta 2014 je zaključil program Masters in Management na Cass Business School v Londonu. Pred tem je diplomiral na Ekonomski fakulteti v Ljubljani s specializacijo na področju

bančnega in finančnega managementa. V Skupini Prva je bil 5 let zaposlen na področju financ, računovodstva in kontrolinga. Od leta 2015 pa je zaposlen v podjetju DEOS d.o.o., kjer je aktiven na področju dolgotrajne oskrbe, od leta 2020 dalje pa v DEOS d.o.o. opravlja funkcijo direktorja. Poleg tega trenutno zaseda vodstveno funkcijo tudi v naslednjih družbah: MN, d.o.o., Zavod AS so.p. ter AZ Nepremičnine, d.o.o. in opravlja funkcijo prokurista v družbi PRVA Skladi, upravljanje alternativnih investicijskih skladov, d.o.o. Miha Kranjc funkcijo člana nadzornega sveta SKUPINA PRVA d.d. opravlja od leta 2017 dalje.

Skladno s točko 7.1.1. statuta družbe se predlaga, da novo izvoljen nadzorni svet deluje v sestavi štirih članov.

Prav tako se pod to točko skupščini predlaga, da pooblasti upravo za sklenitev zavarovalno pogodbo za zavarovanje članov nadzornega sveta pred riziki iz opravljanja njihove funkcije v družbi. Pri tem je dolžna družba upoštevati določili 2.odst. 263. člena ZGD, ki določa, da če družba sklene zavarovalno pogodbo za zavarovanje članov organov vodenja ali nadzora pred riziki iz opravljanja njihove funkcije v družbi, mora biti določena odbitna franšiza vsaj v višini 10 % škode, vendar ne več, kot znaša 1,5-kratnik njihovih fiksnih letnih prejemkov.

Predlagatelj sklepa je nadzorni svet.

Uprava družbe SKUPINA PRVA d.d.